DJEČJI VRTIĆ MEDULIN

Munida 3a

52203 Medulin

**BILJEŠKE UZ FINANCIJSKA IZVJEŠĆA**

**za razdoblje siječanj-prosinac 2022. godine**

Naziv obveznika: Dječji vrtić Medulin

Sjedište: 52203 Medulin, Munida 3a

Šifra županije: 263

RKP: 35572

OIB: 93649655110

Razina: 21

Šifra djelatnosti: 8510

1. **BILJEŠKE UZ BILANCU**

1.1. Nefinancijska imovina – šifra B002

Na dan 31.12.2022. stanje nefinancijske imovine iznosi 783.460,97 kn što je u odnosu na prethodnu godinu više za 35%. Razlog tomu je nabavka novog dostavnog vozila (šifra 0231 – Prijevozna sredstva u cestovnom prometu) obzirom da je staro dotrajalo te izrada novog i većeg spremišta za bicikle (šifra 0214 – Ostali građevinski objekti).

1.2. Financijska imovina – šifra 1

Na dan 31.12.2022. godine stanje sredstava na računima poslovnih banaka iznosi 1.666.473,51 kn.

Potraživanja za više plaćene poreze i doprinose (šifra 124) se sastoje od uplaćenih poreza i doprinosa prilikom ispravka plaće za jednu djelatnicu te će se isti iznos potraživati od HZMO i Porezne uprave.

Ostala potraživanja (šifra 129) ove godine su manja i odnose se samo na potraživanja od HZZO-a. Razlog umanjenju 43% je to što je u 2022. godini otpisano značajnije nenaplativo potraživanje za bolovanje od HZZO-a.

Potraživanja za pomoći proračunskim korisnicima iz proračuna koji im nije nadležan (šifra 1636) se odnose na sredstva od ministarstva i općina i gradova za sufinanciranje boravka djece u vrtićima. U prethodnoj godini Dječji vrtić nije imao iskazanu ovu vrstu potraživanja iz razloga što su se pomoći gradova i općina iskazivale u sklopu prihoda po posebnim propisima

Potraživanja za upravne i administrativne pristojbe, pristojbe po posebnim propisima i naknade (šifra 165) se odnose na uplate roditelja za boravak djece te je veći dio zaduženje za prosinac 2022.g.

1.3. Obveze – šifra 2

Stanje obveza na dan 31.12.2022. godine iznosi 808.517,64 kn što je za 7% više nego prethodne godine.

Sve obveze DV Medulin se podmiruju redovito te se navedeni iznos sastoji od nedospjelih obveza, a tek manji dio u iznosu od 815,88 kn se odnosi na dospjele obveze koje su podmirene u siječnju 2023.g.

1.3 Vlastiti izvori – šifra 9

Vlastiti izvori obuhvaćaju izvore vlasništva za nefinancijsku imovinu, ispravak vlastitih izvora, rezultat poslovanja i izvanbilančne zapise.

Na šifri 922 prikazani su viškovi i manjkovi prihoda i rashoda nakon korekcije rezultata, što znači da postoje odstupanja između podataka iskazanih u PR-RAS i Bilanci.

|  |  |  |  |  |  |  |
| --- | --- | --- | --- | --- | --- | --- |
| **Broj računa** | **Naziv računa** | **PR-RAS** | **Skupina 6** | **Skupina 7** | **Rezultat iz prethodnih godina** | **Bilanca** |
| 92211 | Višak prihoda poslovanja | 403.201,63 | -11.896,25 | 1.734,37 | 792.931,34 | 1.185.971,09 |
| 92222 | Manjak prihoda od nefinancijske imovine | -319.632,55 | 11.896,25 | -1.734,37 |   | -309.470,67 |

Razlike su nastale zbog provedene obvezne korekcije rezultata na način da su se višak prihoda poslovanja i manjak prihoda od nefinancijske imovine korigirao za iznos prihoda od naplata šteta od osiguranja kojima je financirana nabavka nefinancijske imovine te su se višak prihoda poslovanja i manjak prihoda od nefinancijske imovine korigirali za iznose sredstava od prodaje nefinancijske imovine te su korišteni za financiranje rashoda za održavanje nefinancijske imovine.

Izvanbilančni zapisi (šifra 991 i 996) obuhvaćaju imovinu Osnivača (oprema i namještaj) koja je dana na korištenje Vrtiću - podružnica Pomer.

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**
	1. Prihodi poslovanja – šifra 6

Dječji vrtić Medulin je u 2022. godini ostvario prihode poslovanja u iznosu od 8.896.868,85 kn što je za 7% više od prethodne godine, a sastoji se od:

*Pomoći iz inozemstva i od subjekata unutar općeg proračuna (šifra 63):* Pomoći su ostvarene u iznosu od 103.063,00 kn, a odnose se na sredstva Istarske županije za projekt Zavičajne nastave, te sredstva od ministarstva i općina i gradova za sufinanciranje boravka djece u vrtićima. U prethodnoj godini Dječji vrtić nije imao iskazanu ovu vrstu prihoda iz razloga što su se pomoći gradova i općina iskazivale u sklopu prihoda po posebnim propisima.

*Prihodi od imovine (šifra 64):* Prihodi od imovine obuhvaćaju prihode od kamata na sredstva po viđenju i u 2022. godini su ostvarena u visini od 2.206,83 kn, što je 36% više nego prethodne godine iz razloga što je saldo žiro računa u promatranom razdoblju bio veći nego prethodne godine.

*Prihodi od upravnih i administrativnih pristojbi, pristojbi po posebnim propisima i naknada (šifra 65):*Prihodi od administrativnih pristojbi i po posebnim propisima ostvareni su u 2022. godini u iznosu od 1.565.367,99 kn, a odnose se na uplate roditelja. U odnosu na prethodnu godinu manji su za 11% iz razloga što je manje upisane djece iz drugih gradova i općina, a i metodologija evidencije je različita, budući da su od ove godine prihodi od drugih gradova i općina evidentirani kao pomoći.

*Prihodi od prodaje proizvoda i roba te pruženih usluga i prihodi od donacija (šifra 66):* Ova skupina prihoda obuhvaća prihode od prodaje i prijevoza obroka, te prihode od donacija. Prihodi od prodaje obroka su ove godine veći za 26% i iznose 154.554,00 kn (šifra 6614). Prihodi od pruženih usluga (šifra 6615) u ovoj godini obuhvaćaju samo prihode od prijevoza obroka te su manji u odnosu na 2021. godinu za 25% jer je vrtić u prethodnoj godini ostvarivao i prihode od kraćih programa.

Prihodi od donacija (šifra 6631) veći su za 12.020,00 kn tj.41% u odnosu na prethodnu godinu, jer se zbog korona virusa u 2021. godini nisu organizirali prijevozi autobusom što se financira iz prikupljenih donacija, a primljena je i donacija od jednog trgovačkog društva.

*Prihodi iz nadležnog proračuna i od HZZO-a na temelju ugovornih obveza (šifra 67):* Prihodi od nadležnog proračuna u 2022. godini ostvareni su u nešto većem iznosu nego prethodne godine, uglavnom iz razloga što je povećana osnovica za plaće te naknada za topli obrok, a i veći je broj zaposlenih zbog nove jasličke skupine, pa su tako prihodi veći za 10% te i dalje se pretežno odnose na financiranje plaća zaposlenika dječjeg vrtića.

* 1. Rashodi poslovanja – šifra 3

Rashodi poslovanja ostvareni su u iznosu od 8.493.667,22 kn, a odnose se na:

*Rashodi za zaposlene (šifra 31):* Rashodi za zaposlene iznose 6.704.810,88 kn što je za 10% više u odnosu na prethodnu godinu iz razloga što je veći broj zaposlenih obzirom da je otvorena još jedna jaslička skupina u područnom vrtiću Pomer, a povećana je i osnovica te naknada za topli obrok (uskladba s Osnivačem zbog povećane stope inflacije).

*Materijalni rashodi (šifra 32):* Materijalni rashodi iznose 1.778.305,38 kn i viši su za 5% u odnosu na prethodnu godinu. Manje odstupanje javlja se na poziciji ostalih rashoda za zaposlene (šifra 321) obzirom da je zbog većeg broja zaposlenih povećan iznos naknade za prijevoz dok su drugi rashodi šifre 321 otprilike na nivou prethodne godine ili čak i manji (službena putovanja i stručno usavršavanje). Također je značajnije povećanje na poziciji uredskog materijala (šifra 3221, 26%), energije (šifra 3223) zbog drastičnog povećanja cijene električne energije te je trošak u 2022. godini viši za 60%. Troškovi materijala i dijelova za tekuće i investicijsko održavanje (šifra 3224) su viši za 27% obzirom da je u centralnoj zgradi i zgradi područnog vrtića Vinkuran bilo potrebe za sanacijom zidova i farbanjem, a zbog inflacije je povećana i sama cijena materijala. Troškovi sitnog inventara su dvostruko viši iz razloga što je u područnom vrtiću Pomer otvorena nova jaslička skupina te ju je bilo potrebno dodatno opremiti, a osposobljena je i kuhinja u Pomeru kako bi se doručak i užina mogli pripremati u istoj pa tako nema više potrebe za prijevozom tih obroka iz Medulina u Pomer.

Troškovi prijevoza (šifra 3231) veći su dvostruko jer se u 2022. godini krenulo s redovnim aktivnostima i prijevozom djece na različita događanja i manifestacije što je zbog korone prethodne godine izostalo, a značajno je povećana i cijena energenata. Veće su i stavke na šiframa 3237 – intelektualne i osobne usluge zbog angažiranja odvjetnika i mentora za pripravnika (dječji psiholog), te stavka 3291 – naknade za rad predstavničkih i izvršnih tijela, povjerenstava i sl. jer je naknada upravnom vijeću u drugoj polovici 2021. godine povećana. Stavka premija osiguranja (šifra 3292) viša je za 23% zbog porasta cijena premija.

Porasla je i stavka Pristojbe i naknade (šifra 3295) i to uglavnom zbog povećanja iznosa za Poseban doprinos za poticanje zapošljavanja invalida u drugoj polovici 2022. godine te parničnog troška i javnobilježničkih usluga (izbor novog ravnatelja i upis u Sudski registar).

Ostali nespomenuti rashodi poslovanja su viši za 76% obzirom da se povratna naknada s računa prehrane odvaja na poseban konto u 2022.g.

*Financijski rashodi (šifra 34):* Financijski rashodi su u 2022. godini manji za 45% obzirom da je u 2022. godini otpisano značajnije nenaplativo potraživanje za bolovanje od HZZO-a.

* 1. Rashodi za nabavu nefinancijske imovine - šifra 4

Rashodi za nabavu nefinancijske imovine iznosili su u 2022. godini 717.465,10 kn i značajno su veći u odnosu na prethodnu godinu iz razloga što je u 2022. godini nabavljeno novo dostavno vozilo budući da je staro bilo dotrajalo. Također je nabavljena i nova profesionalna perilica rublja jer je stara dotrajala i popravak je bio neisplativ.

Nabavljene su i nove antistres podloge za dvorište centralne zgrade kao i spremište za bicikle i nove klupice i stolovi za dvorište jer su stari dotrajali i otpisani su, a kupljena su i ulazna krilna vrata za ogradu u područnom vrtiću Pomer te oprema za novu skupnu u Pomeru.

2.4. Rezultat – šifra 9

Višak prihoda poslovanja na dan 31.12.2022. iznosi 83.569,08 kn. Preneseni višak prihoda iz 2021.g. iznosi 792.931,34 kn pa tako višak prihoda u 2022. godini iznosi 876.500,42 kn

1. **BILJEŠKE UZ IZVJEŠTAJ O OBVEZAMA – OBRAZAC OBVEZE**

U izvještaju o obvezama iskazane su ukupne obveze na dan 31.12.2022. godine koje iznose 808.701.,81 kn, a sastoje se od dospjelih u iznosu od 815,88 kn i nedospjelih u iznosu od 807.701,81 kn.

Dospjele obveze predstavljaju obveze koje su dospjele u razdoblju od 04.11.2022. do 31.12.2022. godine i podmirene su u siječnju 2023. godine.

1. **BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA – P VRIO**

Promjena na kontu 915 u 2022. godini nije bilo tj. pri Popisu imovine za 2022. g. nisu uočeni nikakvi viškovi.

U Medulinu, 30. siječanj 2023.g.

Osoba za kontaktiranje: Vedrana Sontag

Telefon za kontakt: 052/385-664

 V.d. ravnatelja

 Mirjana Duras Komparić